Coaliția de guvernare negociază susținerea unor candidați comuni la funcțiile de primar în cele șase sectoare ale Capitalei, pentru alegerile locale din 9 iunie.
În sectorul 1, unde primar în funcție este Clotilde Armand (USR), variantele coaliției sunt Sebastian Burduja și George Tuță de la PNL și Florin Lixandru de la PSD
În sectorul 2, condus tot de un primar USR, Radu Mihaiu, posibili candidați ai coaliție sunt Monica Anisie și Mihai Culeafă de la PNL, precum și Rodica Nassar, Rareș Hopincă și Dan Cristian Popescu de la PSD.
În sectoarele 3, 4 și 6, vor fi susținuți, cel mai probabil, actualii edili Robert Negoiță (PSD), Daniel Băluță (PSD) și Ciprian Ciucu (PNL).
Pentru sectorul 5, coaliția PSD-PNL are varianta să-l susțină în funcție pe actualul edil Cristian Popescu Piedone (PUSL), dacă acesta nu-și va depune candidatura la Primăria Capitalei.